**ΠΟΛΥΤΡΟΠΙΚΑ ΚΕΙΜΕΝΑ**

*Μονοτροπικό* είναι το κείμενο που χρησιμοποιεί έναν σημειωτικό τρόπο για τη μετάδοση των μηνυμάτων π.χ. μόνο το γλωσσικό σύστημα ή μόνο το οπτικό σύστημα

*Πολυτροπικό* είναι το κείμενο που χρησιμοποιεί συνδυασμό σημειωτικών τρόπων για τη μετάδοση των μηνυμάτων π.χ. εικόνα +μουσική +κείμενο

*είδη σημειωτικών συστημάτων που χρησιμοποιούν τα πολυτροπικά κείμενα:*

|  |  |
| --- | --- |
| λεκτικό | λεξιλόγιο, προτάσεις |
| οπτικό | εικόνες, χρώμα |
| ηχητικό | μουσική, ρυθμός, ένταση |
| χειρονομικό | κίνηση |
| χωρικό | κατεύθυνση, τρόπος διάταξης στο χώρο |

Παραδείγματα πολυτροπικών κειμένων: παραμύθια, αφίσες, διαφήμιση, κόμικ, ηλεκτρονικά παιχνίδια, ταινίες, εφημερίδες, περιοδικά, ηλεκτρονικά μηνύματα. Π.χ. σε μία ταινία έχουμε στατικές και κινούμενες εικόνες, λόγο, μουσική, κίνηση, διάταξη στον χώρο, ψηφιακά εφέ.

Στα πολυτροπικά κείμενα :

* πρώτο ρόλο παίζει η εικόνα, η γλώσσα επεξηγεί
* υπάρχουν κείμενα που η εικόνα συμπληρώνει το νόημα
* υπάρχουν κείμενα που η εικόνα ενισχύει το νόημα του κειμένου π.χ. διαφημίσεις, αφίσες
* υπάρχουν και γλωσσικά κείμενα με διακοσμητικές εικόνες

Πώς ξεκλειδώνω τα πολυτροπικά κείμενα:

* παρατηρώ ό,τι δηλώνεται στην εικόνα
* εστιάζω στα πρόσωπα ή στα πράγματα που βρίσκονται σε πρώτο πλάνο
* κοιτάζω προσεκτικά τα χαρακτηριστικά των προσώπων, την εξωτερική τους εμφάνιση, τις εκφράσεις τους, τις χειρονομίες τους
* ψάχνω για σημάδια
* επισημαίνω τα χρώματα ψυχρά (πράσινο, μπλε)/ θερμά (κόκκινο, πορτοκαλί, κίτρινο)
* επισημαίνω τα σχήματα τρίγωνα (δυναμισμός), κύκλος (αρμονία), τετράγωνο ( λογική)
* εξετάζω την περίσταση της επικοινωνίας το κοινό στο οποίο απευθύνεται

**πίνακες-διαγράμματα**

* σε ένα πίνακα με διάγραμμα μελετάμε αρχικά το θέμα, τα ποσοτικά δεδομένα που εμπεριέχουν, τις αριθμητικές πληροφορίες και τα συσχετίζουμε.
* Εκτιμούμε θετικά (έξαρση, ανοδική πορεία, κορύφωση, ακμή) ή αρνητικά (ύφεση, καθοδική πορεία, κάμψη, άμβλυνση, περιορισμός, μείωση) τα δεδομένα και μετά εξάγουμε γενικότερα συμπεράσματα.
* Στο τέλος ελέγχουμε, αν το κείμενο μας παρέχει πληροφορίες για τον φορέα διενέργειας της έρευνας, τον χρόνο διεξαγωγής της και τα δημογραφικά χαρακτηριστικά του δείγματος της έρευνας που είναι απαραίτητα για την αξιοπιστία της.
* Ο φορέας διεξαγωγής της έρευνας αποσκοπεί να κοινοποιήσει την έρευνα στο κοινό, να το ενημερώσει και να διαφωτίσει για τις πτυχές ενός προβλήματος.

**Σκίτσα- γελοιογραφίες**

* Προέχει η εικόνα
* Με κωμικό τρόπο αποδίδονται τα χαρακτηριστικά των προσώπων
* Τα σκίτσα προβληματίζουν, ευαισθητοποιούν, κινητοποιούν, καυτηριάζουν, στηλιτεύουν, ειρωνεύονται
* Η γλώσσα έχει επεξηγηματικό ρόλο
* Σχολιάζουμε:

- το θέμα του σκίτσου

-το όνομα του σκιτσογράφου και το μέσο που δημοσιεύθηκε

- χρόνο, τόπο, πρόσωπα

* Εστίαση σε λεπτομέρειες= ο σκιτσογράφος θέλει να μεταδώσει συγκίνηση
* Προσδιορίζουμε το είδος γλώσσας (αναφορική- μεταφορική)
* Επισημαίνουμε τα υπονοούμενα, τους υπαινιγμούς, τα σημεία στίξης
* Ο σκιτσογράφος: προβληματίζει, ευαισθητοποιεί, κινητοποιεί, καυτηριάζει, στηλιτεύει, ειρωνεύεται, ασκεί κριτική σατιρίζοντας την επικαιρότητα.

**Έντυπες διαφημίσεις- αφίσες**

Στις **διαφημίσεις** υπερτερούν οι εικόνες, καθώς διεγείρουν τα συναισθήματα του καταναλωτή, ελκύουν το ενδιαφέρον, εφιστούν την προσοχή του αποδέκτη.

* Αναφερόμαστε στο θέμα της διαφήμισης και υπολογίζουμε ότι χρησιμοποιεί όλες τις τεχνικές πειθούς με κυριότερες την επίκληση στο συναίσθημα, την επίκληση στην αυθεντία, τον συνειρμό των ιδεών, τον λανθάνοντα αξιολογικό χαρακτηρισμό
* Προσδιορίζουμε χώρο και τόπο και για ποιον λόγο δημιουργήθηκε η διαφήμιση
* Εστιάζουμε στα αντικείμενα, στο ιδεολογικό μήνυμα, στα πρόσωπα
* Προσέχουμε τη χρήση της γλώσσας, τα υπονοούμενα, τους νεολογισμούς, τα σχήματα λόγου
* Κείμενο λιτό, ευρηματικό, περιεκτικό
* Στόχος της διαφήμισης: η πρόκληση ενδιαφέροντος κι η αγορά του προϊόντος

Στην **αφίσα** στόχος: η ενημέρωση του κοινού για κάποια εκδήλωση

**Ζωγραφικοί πίνακες**

Αναδεικνύουν περιστάσεις της καθημερινής ζωής, διεγείρουν τη φαντασία, καλλιεργούν την κριτική σκέψη, αναδύουν ηθικές αξίες και ενίοτε εμπνέονται από ιστορικά γεγονότα.

* Αναφερόμαστε στο θέμα του πίνακα, στο όνομα του ζωγράφου κι υπό ποιες συνθήκες το εμπνεύστηκε
* Προσδιορίζουμε τόπο, χρόνο πρόσωπα
* Εστιάζουμε στο βλέμμα, στις χειρονομίες, στα αντικείμενα που πλαισιώνουν τα πρόσωπα, στα χρώματα, στα σχήματα
* Οι λέξεις ή οι αριθμοί όπου υπάρχουν, είναι προϊόν συνειδητής επιθυμίας να μοιραστεί καλλιτέχνης ένα μήνυμα με τον δέκτη
* Αναφερόμαστε στο μήνυμα του καλλιτέχνη και στους συμβολισμούς που υποκρύπτει
* Μας απασχολεί η σκοπιμότητα του πίνακα, το κοινό στο οποιο απευθύνεται κι η αντίδραση που αναμένει από το κοινό(απογοήτευση, απόλαυση, διαμαρτυρία, προβληματισμός, θλίψη, οργή).